ผมติดเชื้อ hiv ครับ จากการมีsexครั้งเดียว ประมาณ 3-4 ปีแล้วคับ แต่เพิ่งไปตรวบพบเมื่อ 6 เดือนก่อน ผมยังไม่ได้รับยาต้าน ยังไม่ได้ตรวจ cd4 ตอนนี้ยังเเข็งเเรงดีอยู่ จนไม่อยากเชื่อว่าตัวเองติดเชื้อเลย ทีนี้ผมต้องตรวจร่างกายเข้ามหาลัย มีการตรวจหา ความดันโลหิตสูง วัณโรคปอด ไวรัสตับอักเสบ A,B และ เบาหวาน และ อื่นๆ อยากทราบว่า ถ้านำเลือดผมไปตรวจจะพบเชื้อ hiv ไหมครับ กลัวเขาเขียนลงไปในใบตรวจร่างกายเข้ามหาลัยครับพอติดมหาลัย ผมจะเริ่มเข้ารับการรักษาแล้วครับ
สวัสดีครับโดยทั่วไปแล้วในการสมัครเข้าเรียน นั้นจะไม่มีการตรวจหาเชื้อ HIV อยู่ในรายการตรวจทั้งนี้ทั้งนั้นขึ้นอยู่กับมหาวิทยาลัยแต่ละที่ว่าจะมีการตรวจหาเป็นพิเศษหรือไม่ ต้องสอบถามกับทางมหาวิทยาลัยว่ามีการตรวจหรือไม่ ส่วนมากนั้นการตรวจ HIV จะทำในการสมัครงานของบริษัทของบางบริษัทเท่านั้นแนะนำว่าหากพบว่าติดเชื้อ HIV จริง ควรไปปรึกษาแพทย์เพื่อรับยาต้านไวรัสไม่ควรปล่อยไว้ เนื่องจากเชื้อไวรัสอาจกำลังแพร่ขยายตัวอยู่ในร่างกายโดยไม่มีอาการใดๆ เลยก็ได้ ปัจจุบันการรักษาเชื้อ HIV นั้นพัฒนาไปไกลมาก คนทำให้ภาพชีวิตนั้นดีขึ้นเหมือนกับคนปกติทั่วไป ตัวยาเองก็มีผลข้างเคียงที่น้อยลง สามารถทานได้ง่ายมากขึ้นสามารถไปขอคำปรึกษาได้ที่ รพ.ใกล้บ้าน หรือคลินิกนิรนามใกล้บ้านครับ